CELEX: 62005CJ0343
Traktatbrud
direktiv 2001/37/EF
fremstilling, præsentation og salg af tobaksvarer
forbud mod markedsføring af tobak, der indtages oralt
manglende gennemførelse inden for den fastsatte frist

Traktatbrud – manglende gennemførelse af artikel 8a i Rådets direktiv 89/622/EØF af 13. november 1989 om indbyrdes tilnærmelse
af medlemsstaternes love og administrative bestemmelser om mærkning af tobaksvarer (EFT L 359, s.1), der blev indsat ved Rådets
direktiv 92/41/EØF af 15. maj 1992 om ændring af nævnte direktiv (EFT L 158, s. 30), samt af artikel 8 i Europa-Parlamentets
og Rådets direktiv 2001/37/EF af 5. juni 2001 om indbyrdes tilnærmelse af medlemsstaternes love og administrative bestemmelser
om fremstilling, præsentation og salg af tobaksvarer – erklæring fra Kommissionen (EFT L 194, s. 26) – forbud mod markedsføring
af tobak, der indtages oralt, for så vidt angår Ålandsøerne og skibe, der er registreret i Finland.
Konklusion
1)
Republikken Finland har tilsidesat sine forpligtelser i henhold til EF-traktaten og direktiv 2001/37/EF, idet den ikke har
sikret, at Ålandsøerne i sin retsorden har gennemført artikel 8a i Rådets direktiv 89/622/EØF af 13. november 1989 om indbyrdes
tilnærmelse af medlemsstaternes love og administrative bestemmelser om mærkning af tobaksvarer, som ændret ved Rådets direktiv
92/41/EØF af 15. maj 1992, gentaget i artikel 8 i Europa-Parlamentets og Rådets direktiv 2001/37/EF af 5. juni 2001 om indbyrdes
tilnærmelse af medlemsstaternes love og administrative bestemmelser om fremstilling, præsentation og salg af tobaksvarer,
og ikke har sikret, at det i ovennævnte fællesskabsbestemmelser indeholdte forbud mod markedsføring af tobak, som indtages
oralt, overholdes på skibe, der er registreret i Finland.
2)
Republikken Finland betaler sagens omkostninger.